hotchpotch/miracl-hf-unified huggingface dataset:
พระยาสมันตรัฐบุรินทร์ (ตุ๋ย บินอับดุลลาห์)
อำมาตย์เอก พระยาสมันตรัฐบุรินทร์ (ตุ๋ย บินอับดุลลาห์) อดีตรัฐมนตรีที่ไม่ได้ประจำกระทรวง (รัฐมนตรีลอย) 3 สมัย และอดีตสมาชิกสภาผู้แทนราษฎรจังหวัดสตูล 1 สมัย ได้รับแต่งตั้งเป็นสมาชิกสภาผู้แทนราษฎรคนแรกของจังหวัดสตูล เมื่อปี พ.ศ. 2476
ตุ๋ย บินอับดุลลาห์ เป็นบุตรคนที่ 12 ของหลวงโกชาอิสหาก และนางเลี้ยบ บินอับดุลลาห์ เกิดวันที่ 20 มกราคม พ.ศ. 2414 ที่ตำบลบางลำพูล่าง อำเภอคลองสาน จังหวัดธนบุรี ซึ่งขณะนั้นบิดาของเขาดำรงตำแหน่งล่ามมาลายูที่กรมท่า ติดต่อกับต่างประเทศมีหน้าที่รับเครื่องราชบรรณาการของหัวเมืองประเทศราช บิดาของเขาจึงสนิทสนมกับสุลต่านทางมาลายู
เมื่อเขาอายุ 8 ขวบ เจ้าเมืองปะลิสขอตัวไปเป็นบุตรบุญธรรม ได้เข้าเรียน ณ วัดบางลำพูล่าง จังหวัดธนบุรี หลังจากนั้นจึงได้กลับมารับราชการที่กรุงเทพมหานคร เมื่อปี พ.ศ. 2432 เป็นล่ามมาลายู ต่อมาในปี พ.ศ. 2439 ได้รับยศเป็นขุนราชบริรักษ์ มณฑลปัตตานี ต่อจากนั้นเป็นนายอำเภอเบตง เป็นปลัดเมืองสตูล เป็นผู้ว่าราชการจังหวัดสตูล และเกษียณอายุราชการ ในปี พ.ศ. 2472
พระยาสมันตรัฐบุรินทร์ ได้รับเลือกตั้งเป็นสมาชิกสภาผู้แทนราษฎรคนแรกของจังหวัดสตูล เป็นรัฐมนตรีในรัฐบาลพระยาพหลพลพยุหเสนา (พจน์ พหลโยธิน) ต่อมาได้เป็นรัฐมนตรีสั่งราชการกระทรวงมหาดไทย และปี พ.ศ. 2491 ได้รับโปรดเกล้าฯ แต่งตั้งเป็นสมาชิกวุฒิสภา
พระยาสมันตรัฐบุรินทร์ ถึงแก่อนิจกรรม ในปี พ.ศ. 2506
บริดจ์ในกีฬาแห่งชาติครั้งที่ 41 – หญิงคู่
"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์
เจ้าหญิงเปาลาแห่งบราซิล
เจ้าหญิงเปาลาแห่งบราซิล (17 กุมภาพันธ์ พ.ศ. 2366 - 16 มกราคม พ.ศ. 2376) ทรงเป็นเจ้าหญิงแห่งจักรวรรดิบราซิลและด้วยเหตุนี้เป็นพระบรมวงศานุวงศ์ราชวงศ์บราแกนซาโปรตุเกสสายบราซิล พระราชบิดาและพระราชมารดาของพระนางคือจักรพรรดิเปดรูที่ 1 แห่งบราซิล พระประมุขพระองค์แรกแห่งรัฐเอกราชบราซิลกับอาร์ชดัชเชสมาเรีย ลีโอโพลดีนาแห่งออสเตรีย ประสูติที่รีโอเดจาเนโร เจ้าหญิงเปาลาเป็นพระราชธิดาพระองค์ที่สาม พระนางทรงสูญเสียพระราชมารดาขณะมีพระชนมายุเพียง 3 พรรษาและสูญเสียพระราชบิดาขณะมีพระชนมายุ 8 พรรษา เมื่อจักรพรรดิเปดรูต้องสละราชบัลลังก์และเสด็จออกจากบราซิลมายังโปรตุเกส ซึ่งพระองค์ต้องการฟื้นฟูราชบัลลังก์ให้แก่พระเชษฐภคินีของเจ้าหญิงเปาลา สมเด็จพระราชินีนาถมาเรีย ดา กลอเรีย ผู้ซึ่งควรจะได้เป็นสมเด็จพระราชินีนาถแห่งโปรตุเกส
หลังจากพระราชมารดาสิ้นพระชนม์ เจ้าหญิงเปาลากับพระอนุชาและพระภคินีทรงได้รับการอภิบาลจากทาส, แม่นมและรัฐบุรุษผู้ซึ่งจักรพรรดิเปดรูที่ 1 ทรงแต่งตั้งให้มาอภิบาลพระราชโอรสและพระราชธิดาของพระองค์ เจ้าหญิงเปาลากับพระอนุชาและพระภคินีได้รับการเสนอเมื่อพระราชบิดาทรงอภิเษกสมรสครั้งที่สองกับเจ้าหญิงอเมลีแห่งเลาช์เทนเบิร์ก ซึ่งท้ายที่สุดพระนางจะกลายเป็นเหมือนพระมารดาของพระราชโอรสธิดาที่ประสูติแต่พระมเหสีองค์แรก หลังจากพระราชบิดาสละราชบัลลังก์และจากไป พระราชโอรสธิดาทรงถูกทิ้งตามลำพังในบราซิล โดยพระราชบิดาทรงพาพระนางอเมลีไปกับพระองค์ด้วย ทั้งสองพระองค์มีพระราชธิดาร่วมกันหนึ่งพระองค์ระหว่างเดินทาง เจ้าหญิงเปาลาทรงเริ่มประชวรหนักในปลายปีพ.ศ. 2375 และสิ้นพระชนม์ในต้นปีพ.ศ. 2376 ขณะมีพระชนมายุ 9 พรรษา พระนางได้รับการฝังตามคำขอของพระราชบิดา ให้ฝังพระศพที่รีโอเดจาเนโร
สุลต่านอัลดุล คาฮาร์
สุลต่านอัลดุล คาฮาร์ เป็นพระราชโอรสของ สุลต่านโบลเกียห์ พระราชสมภพที่ประเทศบรูไน ทรงขึ้นครองราชย์เป็น สุลต่านแห่งบรูไนดารุสซาลาม เมื่อ พ.ศ. 2067 ต่อจาก สุลต่านโบลเกียห์ พระราชบิดาพระองค์
ทรงสละราชสมบัติให้ สุลต่านไซฟุล ไรจัล พระราชโอรสพระองค์ เมื่อ พ.ศ. 2076 ครองราชย์ได้ 9 ปี สุลต่านอัลดุล คาฮาร์ สวรรคต เมื่อ พ.ศ. 2121
ตราแผ่นดินของแอลจีเรีย
ตราแผ่นดินของแอลจีเรีย () ประกาศใช้อย่างเป็นทางการเมื่อ พ.ศ. 2519. โดยใช้เป็นตราบนเอกสารสำคัญของรัฐบาล, รูปแบบของตราแผ่นดินดังกล่าวได้มีการแก้ไขแบบของตราแผ่นดินที่ใช้มาแล้ว4แบบ โดยได้เปลี่ยนแปลงคำขวัญประจำชาติจากภาษาฝรั่งเศส เป็น ภาษาอาหรับ. ประกอบรูปพระจันทร์เสี้ยวซึ่งปรากฏบนธงชาติแอลจีเรีย, หมายถึงศาสนาอิสลาม. รอบนอกมีอักษรอาหรับสีแดงแสดงชื่อประเทศว่า: الجمهورية الجزائرية الديمقراطية الشعبية ("สาธารณรัฐประชาธิปไตยประชาชนแอลจีเรีย").
ในตราแผ่นดินมีเครื่องหมายหัตถ์แห่งฟาติมา, อันเป็นสัญลักษณ์ของศาสนา, โดยมีภูเขาแอตลาสภายใต้แสงรัศมีของดวงอาทิตย์ในช่วงรุ่งอรุณ, สื่อถึงยุคสมัยใหม่ที่รุ่งเรือง ประกอบกับ โรงงานอุตสาหกรรม และ พรรณพืช สื่อถึง เกษตรกรรม และ อุตสาหกรรมที่ก้าวหน้า.
ไอโอดีนเพนทอกไซด์
ไอโอดีนเพนทอกไซด์ () เป็นสารประกอบที่มีสูตรว่า IO ไอโอดีนออกไซด์นี้เป็นแอนไฮไดรด์ของกรดไอโอดิก และเป็นแอนไฮไดรด์เสถียรตัวเดียวของไอโอดีน
ยูเรเนียมไดออกไซด์
ยูเรเนียมไดออกไซด์ () หรือ ยูเรเนียม (IV) ออกไซด์ (UO) เป็นออกไซด์ของยูเรเนียมและมีสีดำ ,กัมมันตรังสี ,โปร่งแสง ผงที่เป็นธรรมชาติที่เกิดขึ้นในแร่ยูเรนิไนท์ ใช้ในแท่งเชื้อเพลิงนิวเคลียร์ในเครื่องปฏิกรณ์นิวเคลียร์ เป็นส่วนผสมของยูเรเนียมและพลูโทเนียมออกไซด์ จะใช้เป็นเชื้อเพลิง MOX
ตลบหลังตลาด
ตลบหลังตลาด เป็นรายการวาไรตี้เกมโชว์ที่นำผู้ประกอบอาชีพค้าขายมาแข่งขันกันและแข่งขันกับกับดารา ซึ่งดำเนินรายการโดย นำชัย จรรยาฐิติกุล, ตี๋ ดอกสะเดา และโป๊งเหน่ง เชิญยิ้ม ออกอากาศทุกวันจันทร์ถึงวันพฤหัสบดี เวลา 15.30-16.00 น. ออกอากาศครั้งแรกวันที่ 3 ตุลาคม พ.ศ. 2554 และออกอากาศเทปสุดท้าย เมื่อวันที่ 30 กันยายน พ.ศ. 2557
รายการในแต่ละเทป จะมีทั้งหมด 3 ช่วง คือ
เป็นช่วงที่ ตี๋ ดอกสะเดา และโป๊งเหน่ง เชิญยิ้ม แสดงละครตลกสั้น 3-5 นาที ซึ่งจะเชื่อมโยงถึงสิ่งที่ใช้ในการแข่งขัน
ในช่วงนี้ จะเป็นช่วงที่ โป๊งเหน่ง เชิญยิ้ม และ ตี๋ ดอกสะเดา นำพ่อค้า-แม่ค้าที่มีความเชี่ยวชาญเกี่ยวกับเกมที่จะทำการแข่งขันในเทปนั้นๆ จากตลาด 2 ตลาด มาแข่งขันในเกมที่กำหนดให้ ภายในเวลา 60 วินาที (หรือในบางเกม เช่น เกมกะน้ำหนัก จะไม่มีการกำหนดเวลา แต่จะวัดจากคนที่กะน้ำหนักได้ใกล้เคียงกว่า จะเป็นฝ่ายได้ 1 คะแนน) ใครทำได้มากกว่าภายในเวลา 60 วินาที หรือทำได้หมดจากที่ทีมงานเตรียมไว้ คนนั้นเป็นผู้ชนะ และรับเงินรางวัลไปก่อน 10,000 บาท
ในช่วงนี้ ดารารับเชิญจะมาแข่งขันกับพ่อค้า-แม่ค้า ที่ชนะมาจากเกมในช่วงที่ 2 (ช่วง เปิดตลาด) โดยลักษณะจะเหมือนกับเกมในช่วงที่ 2 แต่พ่อค้า-แม่ค้า จะมีการต่อให้กับดารารับเชิญ สามารถจำแนกประเภทการต่อได้ คือ
แต่ในบางครั้ง ดารารับเชิญ จะเป็นผู้ขอให้ไม่มีการต่อ
และภายในเวลา 60 วินาที ใครทำได้มากกว่า หรือทำได้หมดจากที่ทีมงานเตรียมไว้ คนนั้นเป็นผู้ชนะ ถ้าพ่อค้า-แม่ค้า ชนะ พ่อค้า-แม่ค้า ก็จะนำเงิน 10,000 บาท ไปทำทุน แต่ถ้าดาราชนะ ดาราก็จะตลบเงิน 10,000 บาท ของพ่อค้า-แม่ค้า นำไปทำบุญร่วมกับรายการ
ซึ่งเมื่อถึงสิ้นเดือนแล้ว ทางรายการก็จะนำเงินที่ดาราตลบมาจากพ่อค้า-แม่ค้า ทั้งหมดของเดือนนั้น นำไปมอบให้กับองค์กรการกุศลต่างๆ ในวันแรกของการออกอากาศในเดือนถัดไป
ในกรณีที่การแข่งขันนั้น มีผลเสมอกัน ในช่วงแรกของรายการ จะทำการต่อเวลาแข่งขันไปอีก 30 วินาที แล้วใครสามารถทำได้มากกว่าภายในช่วงเวลานี้ ก็จะเป็นฝ่ายชนะไป แต่ในการแข่งขันช่วงที่ 3 (ตลบหลังตลาด) ถ้าหากผู้เข้าแข่งขัน ทำคะแนนได้เสมอกับดารารับเชิญ ดารารับเชิญจะเป็นฝ่ายชนะทันที
และในปัจจุบัน ถ้าหากมีผลการแข่งขันเสมอกัน พิธีกรจะดูถึงกระบวนการสุดท้าย (คือ การทำขั้นตอนสุดท้ายก่อนที่จะหมดเวลา) ซึ่งถ้าหากฝ่ายไหนมีกระบวนการสุดท้ายที่ดีกว่า ทางรายการก็จะให้ฝ่ายนั้นเป็นฝ่ายชนะ เช่น ในการแข่งขันตักเฉาก๊วยใส่ถ้วย หากมีผลเสมอกันที่ 5:5 ถ้วย ฝ่าย A ได้ตักแค่เนื้อเฉาก๊วยใส่ในถ้วย ส่วนฝ่าย B ได้ตักเนื้อเฉาก๊วย และน้ำเชื่อมใส่ถ้วยแล้ว ฝ่าย B จะเป็นฝ่ายชนะ เนื่องจากมีขั้นตอนสุดท้ายที่มากกว่า แต่ถ้าหากดูกระบวนการสุดท้ายแล้วยังเสมอกันอีก ทางรายการจะให้ทำการแข่งขันใหม่ ภายในเวลา 60 วินาทีเหมือนเดิม และตัดการแข่งขันที่มีผลเสมอกันออก
ตั้งแต่ปี พ.ศ. 2556 ทางรายการได้เพิ่มการร่วมสนุกสำหรับผู้ชมทางบ้าน เพื่อชิงเสื้อรายการตลบหลังตลาด จำนวน 10 ตัว/เทป โดยผู้ชมทางบ้าน จะโทรศัพท์มาที่เบอร์โทรศัพท์ของรายการ หลังจบรายการ เพื่อตอบคำถามที่ประกาศตอนท้ายรายการ
พรชัย เค้าแก้ว
สิบเอก พรชัย เค้าแก้ว เกิดวันที่ 24 สิงหาคม พ.ศ. 2524 ที่จังหวัดขอนแก่น เป็นนักกีฬาเซปักตะกร้อทีมชาติไทย เป็นบุตรชายของบุญถิ่น เค้าแก้ว และบุญชัยมีพี่น้องสองคนโดยเป็นบุตรชายคนโต สำเร็จการศึกษาระดับประถมจากโรงเรียนบ้านโสกกระหนวน ก่อนที่จะเข้าศึกษาต่อระดับมัธยมที่โรงเรียนเมืองพลพิทยาคม และเข้ารับการศึกษาต่อที่วิทยาลัยบริหารธุรกิจ คณะบริหารการตลาด
พรชัยเริ่มเล่นเซปักตะกร้ออย่างจริงจังเมื่ออายุได้ 12 ปี และพัฒนาฝีมือเรื่อยมาจากการหาประสบการณ์จากการแข่งขัน พรชัยจัดได้ว่าเป็นกำลังสำคัญในการช่วยให้ทีมชาติไทยรับรางวัลเหรียญทองจากการแข่งขันซีเกมส์ 2001 ที่ประเทศมาเลเซีย ก่อนที่จะช่วยให้ทีมชาติไทยได้รับรางวัลเหรียญทอง ทั้งในประเภททีมชุดและทีมเดี่ยวจากการแข่งเอเชียนเกมส์ 2002 ที่จัดขึ้น ณ ปูซาน ประเทศเกาหลีใต้ รวมถึงเหรียญทองจากการแข่งขันประเภททีมเดี่ยวในการแข่งขันซีเกมส์ 2011 ณ ปาเลมบัง ประเทศอินโดนีเซีย
พรชัย เค้าแก้ว สมรสกับ ปนัดดา บุตรสาธรรม (ชื่อเล่น พู่กัน) หลังจากคบหาดูใจ 9 ปี และมีบุตรชายชื่อ ตะกร้อ
สุลต่านไซฟุล ไรจัล
สุลต่านไซฟุล ไรจัล เป็นพระราชโอรสของ สุลต่านอัลดุล คาฮาร์ พระราชสมภพที่ประเทศบรูไน ทรงขึ้นครองราชย์เป็น สุลต่านแห่งบรูไนดารุสซาลาม เมื่อ พ.ศ. 2076 ต่อจาก สุลต่านอัลดุล คาฮาร์ พระราชบิดาพระองค์ เสด็จสวรรคตเมื่อ พ.ศ. 2124 ครองราชย์ได้ 48 ปี
เดอะแซนด์แมน (นักมวยปล้ำ)
เจมส์ "จิม" ฟูลลิงตัน เกิดวันที่ 16 มิถุนายน ค.ศ. 1963 เป็นนักมวยปล้ำอาชีพชาวอเมริกันในนามของ เดอะ แซนด์แมน เคยปล้ำในสมาคมเอ็กซ์ตรีมแชมเปียนชิพเรสต์ลิง ,เวิลด์แชมเปี้ยนชิพเรสต์ลิง ,โทเทิลนอนสต็อปแอคเชินเรสต์ลิง และเวิลด์เรสต์ลิงเอ็นเตอร์เทนเมนต์ เป็นอดีตแชมป์โลก ECW 5 สมัย ,แชมป์โลกเฮฟวี่เวท XPW 1 สมัย ,แชมป์โลกเฮฟวี่เวท IWC 1 สมัย และแชมป์ยูนิเวอแซลเฮฟวี่เวท UWF 1 สมัย
แร็กนาร็อกออนไลน์สอง: เลจเจนด์ออฟเดอะเซคันด์
แร็กนาร็อกออนไลน์สอง: เลจเจนด์ออฟเดอะเซคันด์ () เป็นการกลับมาทำใหม่จาก "" () เป็นเกมส์ออนไลน์ที่ผลิตโดยบริษัทกราวิตีและได้รับอิทธิพลมาจากเกมส์"แร็กนาร็อกออนไลน์".
จากเกมส์"แร็กนาร็อกออนไลน์ 2: เดอะเกตออฟเดอะเวิลด์"ที่ได้ประกาศยกเลิกให้บริการเมื่อกรกฎาคม 2010 และมีการปรับเปลี่ยนรูปลักษณ์ใหม่เป็น"แร็กนาร็อกออนไลน์สอง: เลจเจนด์ออฟเดอะเซคันด์" โดยปรับปรุงใหม่ครั้งนี้ได้นำระบบการเล่นซึ่งโดยการหลัก ๆ ก็คือการปรับปรุงให้อยู่ในระบบสามมิติสมบูรณ์แบบ โดยได้เปลี่ยนเอนจินไปหลาย ๆ อย่างตั้งแต่มีการประกาศเบต้าในปี 2007 ซึ่งเป็นการประกาศเกี่ยวกับเกมส์แร็กนาร็อกสองอย่างเป็นทางการโดยอาศัยเอนจินเกมบริโอ ในขณะที่แร็กนาร็อกหนึ่งใช้เอนจิน.
สำหรับเซิร์ฟเวอร์สิงคโปร์เปิดให้บริการสี่ประเทศคือ มาเลเซีย สิงคโปร์ ไทย และเวียดนาม
ระบบอาชีพในเกมแร็กนาร็อกสองได้คัดลอกมาจากเกมแร็กนาร็อกเกือบทั้งหมด แต่ต่างก็คือในเกมนี้เป็นระบบชั้นอาชีพและอาชีพเสริม โดยชนชั้นอาชีพมีดังนี้
โดยระบบอาชีพเสริมมีสี่อาชีพคือ
ทุกชนชั้นอาชีพจะมีความแตกต่างจากเกมเก่าคือทุกคนจะสามารถตั้งร้านค้าได้เองเมื่อเบสเลเวลเกินสิบ และอาชีพรองจะเป็นกลไกในการผลิตสิ่งของเพื่อทำการค้าขาย โดยเรียนวิธีผลิตสินค้ากับเอ็นพีซี ซึ่งจะผลิตของจำพวกอาวุธ เกราะ อาหารและยา
In a recent interview with GRAVITY Co., Ltd. CTO Jin-soo Jun, it was revealed that the card system will indeed be making a comeback, but this time the cards will be attached to the character instead of individual items. The reason for this change is the fact that in Ragnarok Online many rare items were often overshadowed by low level items socketed with powerful cards. This made the inherent abilities in rare items a lot less relevant, and it proved to be a limiting factor when making new content. Furthermore, in Ragnarok Online, many players had trouble obtaining these cards because they were too rare. To counter this issue GRAVITY Co., Ltd. implemented cards in ranks of bronze, silver, and gold. Therefore a gold card will be difficult to obtain, whereas the bronze card will be relatively common. This new system had then been modified in the "Limited Edition Test" so that instead of bronze, silver, and gold cards, there will be regular and special cards. By combining up to 5 different cards at the card master, players will be rewarded with a special card which will further increase its stats. Once a player has the maximum amount of cards equipped, you must destroy one of the equipped cards to replace it with a new one. Replacing a special card with a new one will result in the card not being destroyed, but sent back to your inventory instead.
ในภาคนี้ยังไม่มีระบบสัตว์เลี้ยง ซึ่งจะมีในแพชหลังจากนี้อีกซักพัก
วันที่ 31 กรกฎาคม 2010 มีการปิดตัวเบต้าครั้งที่หนึ่ง
วันที่ 25 มกราคม 2011 บริษัทกราวิตีได้มีการปิดตัวเบต้าครั้งที่สองซึ่งก่อนสี่ให้บริการจริง
วันที่ 22 กุมภาพันธ์ 2012 เวลาบ่ายสองยี่สิบสองนาที ได้มีการปล่อยให้บริการจริงในรูปแบบ โอบีที
วันที่ 4 พฤศจิกายน 2012 มีข่าวเกี่ยวกับการปล่อยเวอร์ชันภาษาอังกฤษในเซิร์ฟเวอร์สิงคโปร์ ซึ่งคาดว่าน่าจะเปิดตัวช่วงธันวาคมปีนั้น
วันที่ 3 มกราคม 2013 แร็กนาร็อกออนไลน์สองได้เปิดตัวสำหรับเซิร์ฟเวอร์สิงคโปร์ในรูปแบบ โอบีพี
มิสยูนิเวิร์สไทยแลนด์ 2556
มิสยูนิเวิร์สไทยแลนด์ 2556 จัดประกวดขึ้นเป็นครั้งที่สองในชื่อ มิสยูนิเวิร์สไทยแลนด์ ดำเนินการประกวด และทำกิจกรรมที่จังหวัดกระบี่ และประกวดรอบตัดสินในวันที่ 11 พฤษภาคม 2556 ณ รอยัลพารากอนฮอลล์ ศูนย์การค้าสยามพารากอน กรุงเทพมหานคร โดย สถานีวิทยุโทรทัศน์กองทัพบก ช่อง 5 ดำเนินการถ่ายทอดสด โดยมี ณัฐพิมล นาฏยลักษณ์ มิสยูนิเวิร์สไทยแลนด์ 2555 เป็นผู้มอบมงกุฏให้กับ ชาลิตา แย้มวัณณังค์
พรรคจิตวิญญาณมลายู 46
พรรคจิตวิญญาณมลายู 46 () เป็นพรรคการเมืองที่สลายตัวไปแล้วในมาเลเซีย ก่อตั้งโดยเต็งกู ราซาเละห์ ฮัมซะห์ เมื่อ พ.ศ. 2531 เพื่อต่อต้านอุมโนภายใต้การนำของมหาธีร์ โมฮัมหมัด รวมทั้งแนวร่วมแห่งชาติ
แนวคิดของการตั้งพรรคนี้เริ่มต้นเมื่อราว พ.ศ. 2528–2529 ซึ่งเป็นช่วงที่มาเลเซียประสบปัญหาเศรษฐกิจถดถอย พรรคนี้ได้ดึงตัวผู้นำระดับสูงจากอุมโนมาร่วมงานหลายคน ในเดือนกุมภาพันธ์ พ.ศ. 2531 กลุ่มของราซาเละห์ประกาศตัวว่าเป็นอุมโน 46 ส่วนกลุ่มของมหาธีร์เรียกว่าอุมโนใหม่หรืออุมโนบารู ต่อมา อุมโน 46 หันมาใช้ชื่อเซอมางัต 46 หรือจิตวิญญาณ 46 และได้จดทะเบียนเป็นพรรคใหม่เมื่อ 3 มิถุนายน พ.ศ. 2532
ในการเลือกตั้ง พ.ศ. 2533 พรรคจิตวิญญาณ 46 ได้เข้าร่วมเป็นแนวร่วมกับพรรคกิจประชาธิปไตยและพรรคประชาชนมาเลเซีย ในขณะที่พรรคนิยมอิสลามได้จัดตั้งแนวร่วมระหว่างพรรคปาส พรรคเบอร์จายา พรรคฮามิม และสภามุสลิมอินเดียแห่งมาเลเซีย พันธมิตรอิสลามนี้ได้จัดตั้งรัฐบาลในรัฐกลันตัน หลังการเลือกตั้งระหว่าง พ.ศ. 2534–2535 สมาชิกของพรรคจิตวิญญาณ 46 ถอนตัวออกไปมากขึ้น พรรคได้เปลี่ยนชื่อมาเป็นพรรคจิตวิญญาณมลายู 46 เมื่อเดือนกุมภาพันธ์ พ.ศ. 2537 ในการเลือกตั้งของรัฐกลันตัน พ.ศ. 2538 พรรคก็ไม่ประสบความสำเร็จอีก และได้คะแนนเสียงน้อยลง ในเดือนพฤษภาคม พ.ศ. 2539 พรรคมีอิทธิพลและขนาดลดลง ใน 8 ตุลาคม พ.ศ. 2539 พรรคได้สลายตัวกลับไปรวมตัวกับอุมโนอีก ผู้ที่ไม่เข้าร่วมกับอุมโน หันไปเข้าร่วมกับพรรคปาส หรือเลิกเล่นการเมือง
สมเด็จพระราชาธิบดีจิกมี วังชุก
สมเด็จพระราชาธิบดีจิกมี วังชุก พระราชสมภพเมื่อ พ.ศ. 2448 เป็นพระราชโอรสของ สมเด็จพระราชาธิบดีอุกเยน วังชุก พระมหากษัตริย์แห่งราชอาณาจักรภูฏานพระองค์แรก และ สมเด็จพระราชินีทซูนดู ลาโม คูโท โคมา ชุกโม
สมเด็จพระราชาธิบดีจิกมี วังชุก ขึ้นครองราชย์เมื่อ วันที่ 21 สิงหาคม พ.ศ. 2469 ต่อจาก สมเด็จพระราชาธิบดีอุกเยน วังชุก พระราชบิดาพระองค์
สมเด็จพระราชาธิบดีจิกมี วังชุก ทรงราชาภิเษกสมรสทั้งหมด 2 ครั้ง คือ
ไม่ปรากฏ-พ.ศ. 2469 มกุฏราชกุมารจิกมี วังชุก
พ.ศ. 2469-พ.ศ. 2495 สมเด็จพระราชาธิบดีจิกมี วังชุก
สมเด็จพระราชาธิบดีจิกมี วังชุก เสด็จสวรรคต เมื่อวันที่ 30 มีนาคม พ.ศ. 2495 ครองราชย์ได้ 25 ปี 5 เดือน 10 วัน
พัก คี-วุง
พัก คี-วุง ( ) (เกิด 13 กุมภาพันธ์ พ.ศ. 2528) เป็นนักแสดงชาวเกาหลีใต้ เขามีชื่อเสียงจากซีรีส์เรื่อง "The Slingshot" และ "Bridal Mask"
สุลต่านชาห์ เบรูไน
สุลต่านชาห์ เบรูไน ทรงขึ้นครองราชย์เป็น สุลต่านแห่งบรูไนดารุสซาลาม เมื่อ พ.ศ. 2124 ต่อจาก สุลต่านไซฟุล ไรจัล เสด็จสวรรคตเมื่อ พ.ศ. 2125 ครองราชย์ได้ 1 ปี
พรรคเสรีประชาธิปไตย (มาเลเซีย)
พรรคเสรีประชาธิปไตย (; ; ) เป็นพรรคการเมืองของชาวมาเลเซียเชื้อสายจีน ก่อตั้งที่เมืองตาเวา รัฐซาบะฮ์ โดยเฮียว มินกง ใน พ.ศ. 2532 พรรคนี้เป็นพรรคการเมืองขนาดเล็ก ฐานที่มั่นส่วนใหญ่อยู่ในซาบะฮ์
พรรคประชาธิปไตยเสรีนิยมก่อตั้งขึ้นเมื่อ พ.ศ. 2532 ในยุคที่พรรคสหซาบะฮ์ซึ่งเป็นพรรคฝ่ายค้านในระดับสหพันธรัฐได้เป็นพรรคจัดตั้งรัฐบาลในซาบะฮ์ พรรคใหม่นี้เข้าร่วมการเลือกตั้งใน พ.ศ. 2533 แต่ไม่มีผู้ได้รับเลือก ต่อมา ใน พ.ศ. 2534 พรรคประชาธิปไตยเสรีนิยมเข้าร่วมในแนวร่วมแห่งชาติในฐานะพรรคการเมืองที่มีฐานเสียงเป็นชาวมาเลเซียเชื้อสายจีนในซาบะฮ์ ชง กะห์เกียตได้เป็นประธานพรรค เมื่ออุมโนขยายตัวเข้ามาในซาบะฮ์เพื่อแข่งขันกับพรรคสหซาบะฮ์ พรรคการเมืองอื่นๆในแนวร่วมแห่งชาติที่เคยเข้าร่วมในการเลือกตั้งระดับรัฐ พ.ศ. 2533 เช่น พรรคเบอร์จายาและอุสโนถูกบีบให้สลายตัวและรวมเข้ากับอุมโน
หลังจากการเลือกตั้งระดับรัฐ พ.ศ. 2537 ผู้สมัครจำนวนมากได้ย้ายพรรคส่งผลให้พรรคสหซาบะฮ์ล่มสลาย และอุมโนสาขาซาบะฮ์ได้ขึ้นมาบริหารรัฐแทน พรรคประชาธิปไตยเสรีนิยมได้เข้าร่วมในรัฐบาลใหม่นี้ด้วย ต่อมา ใน พ.ศ. 2538 ชง กะห์เกียตได้เป็นวุฒิสมาชิก ทำให้มีการแย่งชิงตำแหน่งหัวหน้าพรรคระหว่าง ชง กะห์เกียต กับ กง ฮงมิง ซึ่งชง กะห์เกียตเป็นฝ่ายชนะและกง ฮงมิงต้องออกจากพรรคไป ต่อมา ชง กะห์เกียตได้เป็นรัฐมนตรีประจำสำนักนายกรัฐมนตรีของรัฐบาลสหพันธรัฐระหว่าง พ.ศ. 2538 – 2542 ก่อนจะกลับมาสู่การเมืองระดับรัฐ
พรรคประชาธิปไตยเสรีนิยมขึ้นถึงจุดสูงสุดทางการเมืองเมื่อ ชง กะห์เกียตได้เป็นมุขมนตรีของซาบะฮ์ภายใต้ระบบหมุนเวียนที่เสนอโดยมหาธีร์ มูฮัมหมัด ใน พ.ศ. 2544 ชง กะห์เกียตได้เป็นมุขมนตรีอยู่ 2 ปี จนถึง พ.ศ. 2546 ในการเลือกตั้ง พ.ศ. 2547 พรรคไม่ได้รับเลือก
ใน พ.ศ. 2548 เลียว วุยเกียงได้เป็นเลขาธิการทั่วไปของพรรค เมื่อ ชง กะห์เกียตลาออกจากหัวหน้าพรรคใน พ.ศ. 2549 เลียว วุยเกียงและชิน ซูพินเข้ามากุมอำนาจในพรรคในฐานะประธานและรองประธานพรรค ในการเลือกตั้ง พ.ศ. 2551 แนวโน้มของพรรคประชาธิปไตยเสรีนิยมดีขึ้น หลังจากที่พรรคซาบะฮ์ก้าวหน้าลาออกจากแนวร่วมแห่งชาติ เมื่อ 17 กันยายน พ.ศ. 2551 ทำให้ตำแหน่งรองมุขมนตรีเป็นของพรรคประชาธิปไตยเสรีนิยม
พรรคแห่งชาติ (มาเลเซีย)
พรรคแห่งชาติ () เป็นพรรคการเมืองของกลุ่มชนเชื้อสายมลายูก่อตั้งโดยอดีตผู้นำพรรคมลายาเอกราชเมื่อ พ.ศ. 2496 ผู้ก่อตั้งคือดาโต๊ะ อนน์ จาอาฟาร์ ประธานคนแรกของอัมโนก่อนที่เขาจะสูญเสียอำนาจในอัมโนไป จึงออกมาตั้งพรรคใหม่ พรรคนี้เน้นที่สังคมหลายเชื้อชาติ จึงไม่ได้รับการสนับสนุนจากชนเชื้อสายมลายู ในการเลือกตั้ง พรรคนี้ได้ที่นั่งเดียวในรัฐตรังกานูคืออนน์ จาอาฟาร์ เอง หลังจากอนน์ จาอาฟาร์ เสียชีวิตใน พ.ศ. 2505 พรรคนี้ก็สลายตัวไป
พระครูเกษมธรรมนันท์ (แช่ม ฐานุสฺสโก)
พระครูเกษมธรรมนันท์ หรือ หลวงพ่อแช่ม วัดดอนยายหอม (6 มีนาคม พ.ศ. 2449 — 9 ธันวาคม พ.ศ. 2536) ท่านเป็นอดีตเจ้าอาวาสวัดดอนยายหอม อำเภอดอนยายหอม จังหวัดนครปฐม ท่านเป็นพระสุปฏิปันโนอีกรูปหนึ่งแห่งเมืองนครปฐม และท่านเป็นผู้ที่สืบต่อการดำรงตำแหน่งเจ้าอาวาสวัดดอนยายหอมต่อจากหลวงพ่อเงิน และวัตถุมงคลของท่านแต่ละรุ่นล้วนน่าบูชาและเคราพนับถือ และท่านเป็นผู้ที่ประชาชนให้ความเคราพนับถืออีกรูปหนึ่ง
พระครูเกษมธรรมนันท์ หรือ หลวงพ่อแช่ม ฐานฺสฺสโก อดีตเจ้าอาวาสวัดดอนยายหอม ท่านเกิดเมื่อวันที่ 6 มีนาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านหมู่ที่ ๑ ตำบลดอนยายหอม อำเภอเมือง จังหวัดนครปฐม เป็นบุตรคนที่ ๓ ของนายเนียม และนางอ่ำ อินทนชิตจุ้ย ชื่อเกิดของท่านก็คือ แช่ม อินทนชิดจุ้ย ได้เข้าอุปสมบทในพระพุทธศาสนาเมื่อวันที่ 6 พฤษภาคม พ.ศ. 2470 โดยมีพระครูอุตตรการบดี (สุข) วัดห้วยจรเข้ เป็นพระอุปัชฌาย์ พระครูทักษิณานุกิจ (เงิน) วัดดอนยายหอม เป็นพระกรรมวาจารย์ และพระครูวินัยธร (ใย) วัดบางช้างใต้ เป็นพระอนุศาสนาจารย์ ได้รับนามฉายาว่า "ฐานุสฺสโก ภายหลังการอุปสมบท หลวงพ่อท่านก็เริ่มศึกษาพระปริยัติธรรม หลวงพ่อแช่มได้ศึกษาและตั้งใจในการปฏิบัติวิปัสสนากรรมฐานเป็นประจำและได้รับการถ่ายทอดวิชาการปฏิบัติกรรมฐานและเวทวิทยาคมจากพระเกจิอาจารย์รุ่นเก่าๆ หลายรูป ต่อมาในปี พ.ศ. 2520 หลวงพ่อเงิน ได้ถึงแก่มรณภาพลงด้วยวัยชรา ทางคณะสงฆ์จึงมีมติแต่งตั้งหลวงพ่อแช่ม ดำรงตำแหน่งเจ้าอาวาสวัดดอนยายหอมสืบแทน และทุกๆวันที่ 9 -13 ธันวาคม ของทุกๆปี ศิษยานุศิษย์ก็จะทำบุญเนื่องในวันคล้ายวันมรณภาพของท่าน ในช่วงที่ท่านยังมีชีวิตอยู่ ท่านก็ได้ปลุกเสกพระเครื่องหรือวัตถุมงคล โดยในการสร้างครั้งสุดท้ายในปี 2528 - 2536 ทางศิษยานุศิษย์ได้นำมวลสารศักดิ์จากพระเกจิชื่อดังทั่วประเทศ มาหล่อหลอมทำเป็นชนวน หลวงพ่อปลุกเสกนานกว่า 1 เดือน พระเครื่องที่น่าสนใจในยุคนี้ โดยวัตถุมงคลแต่ละรุ่นล้วนปกป้องคุ้มครองลูกศิษย์ลูกหาและประชาชนทุกคนให้มีแต่ความสุขและปกป้องภัยอันตรายทั้งหลายทั้งปวง ในช่วงที่ท่านดำรงตำแหน่งเจ้าอาวาสวัดดอนยายหอมท่านได้สืบต่องานการพัฒนาวัดต่อจากหลวงพ่อเงิน โดยท่านได้สร้างวัดวาอาราม ปฏิสังขรณ์ซ่อมแซมสิ่งก่อสร้างต่าง ๆ รวมถึงสมทบทุนสร้างวัด สะพาน หรือสร้างโรงพยาบาลเพื่อช่วยเหลือผู้อื่นหรือคนไข้ผู้ได้รับความเดือดร้อน มีความเชื่อกันว่า หลวงพ่อสำเร็จเตโชกสิณตั้งแต่พรรษายังน้อย บางคนเชื่อว่าท่านสำเร็จฌานอภิญญามีพลังจิตเข้มขลัง และวิชาของท่านสามารถรักษาคนไข้ได้เช่นกัน หลวงพ่อท่านได้ถึงแก่มรณภาพลงเมื่อวันที่ 9 ธันวาคม พ.ศ. 2536 สิริอายุได้ 87 ปี 66 พรรษา
ฮับกีโด
ฮับกีโด (, Hanja: 合氣道) ศิลปะการต่อสู้ ป้องกันตัวของชนชาติเกาหลี โดยได้รับอิทธิพลมาจากไอคิโด ซึ่งเป็นศิลปะการป้องกันตัวของญี่ปุ่น กำเนิดและเผยแผ่หลังสงครามโลกครั้งที่สอง จากการลื่นไหลของวัฒนธรรม ของชนชาติจีน และ ญี่ปุ่น มีความเด่นชัดในแนวทางเฉพาะตัว เนื่องจากได้ปรับแก้ไขข้อบกพร่องของไอคิโด ใช้ต่อสู้ได้ทั้งระยะไกลถึงระยะประชิด ผสมผสานการต่อสู้ของ ไอคิโด เทควันโด ยูโด ยูยิตสู
บริดจ์ในกีฬาแห่งชาติครั้งที่ 41 – คู่ทั่วไป (ไม่จำกัดเพศ)
"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์
ชาเปลบริเวณมุขโค้ง
ชาเปลบริเวณมุขโค้ง (, ) เป็นชาเปลขนาดเล็กซึ่งตั้งอยู่บริเวณมุขโค้งด้านสกัด หรือจรมุข โดยปกติมักจะพบมากกว่าหนึ่งแห่ง โดยจำนวนของชาเปลนั้นขึ้นอยู่กับขนาดของมุขโค้ง (ถ้าเป็นแบบโค้ง) และแถบกำแพง (ในกรณีเป็นเหลี่ยม)
ปลาวัวไททัน
ปลาวัวไททัน หรือ ปลาวัวอำมหิต หรือ ปลาวัวหน้าลาย (; ) ปลาทะเลชนิดหนึ่ง ในวงศ์ปลาวัว (Balistidae)
มีรูปร่างที่บึกบึนกว่าปลาวัวชนิดอื่น ปากมีขนาดใหญ่มีเขี้ยวสั้นคมอยู่ภายใน ครีบหางปลายตัดมน ข้างแก้มมีสีน้ำตาลส้ม มีปื้นสีคล้ำคาดบริเวณหน้า ปากมีคาดสีดำสลับขาว ด้านหลังสีน้ำตาลอ่อน ข้างลำตัวมีสีคล้ำลายสีน้ำตาลเข้ม ครีบสีส้มมีขอบสีคล้ำ ครีบหางสีส้มขอบสีดำ
มีความยาวเต็มที่ประมาณ 40 เซนติเมตร พบยาวที่สุดได้ถึง 75 เซนติเมตร นับเป็นปลาวัวที่มีขนาดใหญ่ที่สุดชนิดหนึ่ง และเป็นปลาวัวที่มีอุปนิสัยดุร้ายก้าวร้าวมาก โดยเฉพาะตัวผู้ในฤดูกาลดูแลฟักไข่ จะพุ่งเข้ามาทำร้ายด้วยการกัดสิ่งมีชีวิตที่เคลื่อนไหวเข้ามาใกล้รังหรือถิ่นที่อยู่อาศัย ไม่เว้นแม้แต่สิ่งมีชีวิตที่ใหญ่กว่า คือ มนุษย์ จนเป็นที่เลื่องลือและรู้จักกันดีในหมู่นักประดาน้ำ
เป็นปลาที่พบกระจายพันธุ์ทั่วไปในแนวปะการังในมหาสมุทรเขตร้อนและเขตอบอุ่น ของอินโด-แปซิฟิก ในน่านน้ำไทยเป็นปลาที่พบได้บ่อยและพบได้ทั้ง 2 ฝั่ง คือ ฝั่งอันดามัน และอ่าวไทย กินหอยเม่น และสัตว์น้ำหน้าดินเป็นอาหาร
เป็นปลาที่ใช้บริโภคได้ แต่บางตัวอาจจะมีสารพิษซิวกัวเทรา
อัฒรุต คงราศรี
อัฒรุต คงราศรี (ชื่อเล่น : เชน) เป็น นักแสดงชาวไทย และยังเป็นตัวแทนยาของบริษัท เบอริงเกอร์ อินเกลไฮม์ (ไทย) จำกัด,ผู้จัดการทีมร้านขายยาทั่วประเทศ บริษัท แปซิฟิค เฮลธ์แคร์ (ไทยแลนด์) เชนเป็นหนึ่งในนักแสดงคู่บุญของผู้กำกับ บรรจง ปิสัญธนะกูล โดยผู้กำกับกล่าวแซวถึงเชนว่าเป็นนักแสดงที่มีฝีมือ แต่มักมีปัญหาการเรียบเรียงประโยคพูดที่ยาว ๆ
The ABCs of Death (ตอน "N is for Nuptials") รับบท เชน (2556)
ปลาวัวตัวตลก
ปลาวัวตัวตลก หรือ ปลาวัวมงกุฎ หรือ ปลาวัวจุด (; ) ปลาทะเลชนิดหนึ่ง ในวงศ์ปลาวัว (Balistidae)
มีรูปร่างเป็นรูปไข่รี คอดหางมีหนามเป็นขอสั้น ๆ ด้านหลังมีสีดำเข้ม มีลายประสีเหลือง ปากเหลือง บริเวณใบหน้ามีคาดสีเหลือง ท้องเป็นดวงใหญ่สีขาว มีลายสีเหลืองและจุดสีดำ ครีบหลังและครีบก้นใส มีฐานครีบสีเหลือง
ขนาดโตเต็มที่ประมาณ 35 เซนติเมตร มีพบใหญ่ที่สุด 50 เซนติเมตร พบกระจายพันธุ์ทั่วไปในเขตอินโด-แปซิฟิกตามแนวปะการัง โดยกินหอยเม่น, ครัสเตเชียน, หอย และสัตว์น้ำหน้าดินต่าง ๆ เป็นอาหาร
จัดเป็นปลาวัวอีกชนิดหนึ่งที่มีอุปนิสัยดุร้าวก้าวร้าว โดยเฉพาะตัวผู้ในฤดูฟักไข่ ในน่านน้ำไทยจะพบเฉพาะฝั่งทะเลอันดามัน จัดเป็นปลาที่พบได้น้อย
ด้วยความที่มีสีสันและลวดลายสวยงาม จึงนิยมเลี้ยงเป็นปลาสวยงาม แต่ทว่ามีนิสัยดุร้ายมาก จึงต้องเลี้ยงตามลำพัง หรือเลี้ยงรวมกับปลาอื่นที่มีขนาดใหญ่กว่าหรือไล่เลี่ยกัน
พระนางอินกย็อง
พระมเหสีอินกย็อง สกุลคิม แห่งควางซาน (1661–1680) เป็นพระมเหสีพระองค์แรกของพระเจ้าซุกจง พระนางเป็นธิดาของ คิม มัน กี สกุลคิม แห่งควางซาน กับท่านผู้หญิงฮัน สกุลฮัน แห่งช็องจู 
เมื่อพระชนมพรรษา 10 พรรษา พระนางอภิเษกสมรสกับพระเจ้าซุกจงขณะดำรงตำแหน่งองค์ชายรัชทายาท (王世子 왕세자 วังเซจา) พระนางจึงได้รับการแต่งตั้งขึ้นเป็นวังเซจาบิน หรือเจ้าหญิงพระชายาขององค์ชายรัชทายาท (王世子嬪 ; 왕세자빈)
ต่อมาในปีค.ศ. 1674 พระสวามีขึ้นครองราชย์เป็นกษัตริย์แห่งราชอาณาจักรโชซอน ทรงพระนามว่าพระเจ้าซุกจง โปรดให้สถาปนาพระชายา สกุลคิมขึ้นดำรงตำแหน่งพระมเหสี (วังบี 王妃)
พระนางดำรงตำแหน่งพระมเหสีเป็นเวลา 6 ปีจนกระทั่งเดือนตุลาคม ปีค.ศ. 1680 พระมเหสี สกุลคิมทรงพระประชวร พระอาการหนัก 8 วันให้หลังพระมเหสี สกุลคิมเสด็จสวรรคต ณ พระตำหนักโฮซังจอน (会祥殿) พระราชวังกย็องด็อกกุง (慶德宮) สิริพระชนมพรรษา 20 พรรษา พระบรมศพได้รับการบรรจุฝังที่สุสานหลวงในจังหวัดกย็องกี พระนางมีพระราชธิดา 2 พระองค์แต่สิ้นพระชนม์ภายหลังประสูติทั้งสองพระองค์
พระมเหสี สกุลคิมได้รับพระราชทานพระนามหลังสวรรคตว่า พระมเหสีอินกย็อง วังฮู (仁敬王后 金氏)
พระมเหสีอินกย็องยังคงได้รับการเฉลิมพระนามถวายเพิ่มขึ้นเรื่อยๆในรัชกาลต่อๆมา ตามโอกาสสำคัญต่างๆ จนกระทั่งครั้งสุดท้ายในปีค.ศ. 1890 ในรัชกาลพระเจ้าโกจง พระนามอย่างเป็นทางการของพระนางก็มีความยาวทั้งหมด 14 ตัวอักษร คือพระมเหสีควางรย็อล ฮโยจาง มย็อง-ฮย็อน ซอนม็ก ฮเยซ็อง ซ็อนอึย อินกย็อง วังฮู (ฮันกึล : 광렬효장명현선목혜성순의인경왕후, ฮันจา : 光烈孝莊明顯宣穆惠聖純懿仁敬王后)
สุลต่านมูฮัมหมัด ฮัสซัน
สุลต่านมูฮัมหมัด ฮัสซัน เป็นพระอนุชาของ สุลต่านอับดุล จาลิลุล อัคบาร์ ทรงครองราชย์ เมื่อ พ.ศ. 2125 ต่อจาก สุลต่านชาห์ เบรูไน เสด็จสวรรคต เมื่อ พ.ศ. 2141 ครองราชย์ได้ 16 ปี สุลต่านอับดุล จาลิลุล อัคบาร์ พระเชษฐาพระองค์ จึงขึ้นครองราชย์ เป็นสุลต่านแห่งบรูไนดารุสซาลามองค์ต่อไป
สมเด็จพระราชาธิบดีอุกเยน วังชุก
สมเด็จพระราชาธิบดีอุกเยน วังชุก เสด็จพระราชสมภพเมื่อ พ.ศ. 2405 เป็นพระราชโอรสของ สมเด็จพระราชาธิบดีจิกมี นัมเกล วังชุก และ สมเด็จพระราชินีอชี เพมา โชคี เสด็จพระราชสมภพที่ ประเทศภูฏาน
สมเด็จพระราชาธิบดีอุกเยน วังชุก เสด็จขึ้นครองราชย์เป็น พระมหากษัตริย์แห่งราชอาณาจักรภูฏาน และ พระมหากษัตริย์ราชวงศ์วังชุกพระองค์แรก เมื่อ พ.ศ. 2450
สมเด็จพระราชาธิบดีอุกเยน วังชุก ทรงราชาภิเษกสมรสกับ สมเด็จพระราชินีทซูนดู ลาโม คูโท โคมา ชุกโม
สมเด็จพระราชาธิบดีอุกเยน วังชุก เสด็จสวรรคตเมื่อวันที่ 21 สิงหาคม พ.ศ. 2469 สิริพระชนมพรรษา 63 พรรษา ครองราชย์ได้ 19 ปี
เดอะวอยซ์ คิดส์ ไทยแลนด์
เดอะวอยซ์ คิดส์ ไทยแลนด์ () เป็นรายการประกวดร้องเพลงสำหรับเด็กอายุ 7–14 ปี ผลิตโดย AP&J โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ สืบเนื่องมาจากเดอะวอยซ์ไทยแลนด์ ประสบความสำเร็จอย่างสูงในฤดูกาลแรกทำให้ประเทศไทยเป็นประเทศที่ 6 ที่จะเริ่มทำ "The Voice Kids"
การแข่งขันประกอบด้วย 4 รอบ คือ The Blind Audition, Battle Phase, The Sing Off และ Live Show โดยในรอบ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Sing Off โดยในรอบ Sing Off โค้ชจะให้ลูกทีมที่ชนะมาร้องเพลงที่ตัวเองเคยร้องในรอบ Blind Audition อีกที เพื่อคัดเลือกเข้าในรอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ
"หมายเหตุ: เดอะวอยซ์ คิดส์ 3 ซีซั่นแรกจะประกาศแต่ผู้ชนะ โดยไม่มีลำดับที่ 2 หรือ 3 ออกมาอย่างเป็นทางการ
สัญลักษณ์สี
มณีสวาท
มณีสวาท
บทประพันธ์ : จินตวีร์ วิวัธน์
บทโทรทัศน์ : ณัฐวัฒน์
กำกับการแสดง : วรวิทย์ ศรีสุภาพ
ควบคุมการผลิต : บริษัท กู๊ดฟีลลิ่ง จำกัด
นำแสดงโดย : วิทยา วสุไกรไพศาล และ ศรีริต้า เจนเซ่น
วัน เวลาออกอากาศ (ครั้งแรก) : วันที่ 28 มกราคม พ.ศ. 2556 - วันที่ 12 มีนาคม พ.ศ. 2556
วัน เวลาออกอากาศ (รีรันทางช่อง 3 เอสดี 28) : วันจันทร์-ศุกร์ เวลา 11.00 น. เริ่มตอนแรก วันที่ 23 ธันวาคม พ.ศ. 2559 - วันที่ 27 มกราคม พ.ศ. 2560
เชคอีซา บิน ซัลมัด อัลเคาะลีฟะฮ์
เชคอีซา บิน ซัลมัด อัลเคาะลีฟะฮ์ ประสูติเมื่อวันที่ 3 มิถุนายน พ.ศ. 2476 เป็นพระราชโอรสของ ซูลมาน บิน ฮะมัด อัลเคาะลีฟะฮ์ ประสูติที่ประเทศบาห์เรน
เชคอีซา บิน ซัลมัด อัลเคาะลีฟะฮ์ ขึ้นครองราชย์ เมื่อเดือนพฤศจิกายน พ.ศ. 2504 ต่อจากเชค ซูลมาน บิน ฮะมัด อัลเคาะลีฟะฮ์ พระราชบิดาพระองค์
เชคอีซา บิน ซัลมัด อัลเคาะลีฟะฮ์ สิ้นพระชนม์เมื่อวันที่ 6 มีนาคม พ.ศ. 2542 ครองราชย์ได้ 38 ปี สมเด็จพระราชาธิบดีฮะมัด บิน อีซา อัลเคาะลีฟะฮ์ จึงขึ้นครองราชย์ต่อไป
คอร์ดีเลีย (ดาวบริวาร)
คอร์ดีเลีย () หรือเป็นที่รู้จักว่า Uranus VI เป็นดาวบริวารชั้นในสุดของดาวยูเรนัสตั้งชื่อตาม Cordelia จากวรรณกรรมของเชคสเปียร์ คอร์ดีเลีย ถูกค้นพบในวันที่ 20 เดือนมกราคม ปี ค.ศ. 1989 โดยยานวอยเอจเจอร์ 2 เป็นดาวบริวารขนาดเล็กดวงแรกที่ถูกค้นพบ ตอนค้นพบมันถูกกำหนดให้มีชื่อว่า "S/1989 U 7" แต่หลังจากนั้นคอร์ดีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 1997
สุลต่านอับดุล จาลิลุล อัคบาร์
สุลต่านอับดุล จาลิลุล อัคบาร์ ()
สุลต่านอับดุล จาลิลุล อัคบาร์ เป็นพระเชษฐา ของ สุลต่านมูฮัมหมัด ฮัสซัน สุลต่านแห่งบรูไนดารุสลามพระองค์ก่อน
พระราชสมภพที่กรุงมะนิลา ประเทศฟิลิปปินส์
พระองค์ทรงขึ้นครองราชย์เป็น สุลต่านแห่งบรูไนดารุสลาม ต่อจาก สุลต่านมูฮัมหมัด ฮัสซัน พระอนุชาพระองค์ เมื่อ พ.ศ. 2141
และเสด็จสวรรคตเมื่อ พ.ศ. 2202 ครองราชย์ได้ 61 ปี สุลต่านอับดุล จาลิลุล จับบาร์ พระราชโอรสพระองค์
จึงเสด็จขึ้นครองราชย์ เป็นสุลต่านแห่งบรูไนดารุสลามพระองค์ต่อไป
การตรวจลงตรา
การตรวจลงตรา หรือ วีซ่า () (Visa มาจากภาษาละติน หมายถึง เอกสารที่ผ่านการตรวจสอบแล้ว) เป็นเอกสารซึ่งประเทศใดประเทศหนึ่งได้ออกให้แก่บุคคลใดบุคคลหนึ่งภายใต้การพิจารณาของประเทศนั้นๆ แต่เพียงผู้เดียว เพื่อเป็นการแสดงว่าได้อนุญาตให้ต่างด้าวบุคคลนั้นสามารถเดินทางเข้าประเทศผู้ได้ออกตรวจลงตรานั้นได้ ภายในช่วงระยะเวลาและขอบเขตของจุดประสงค์ที่ได้กำหนดไว้ในการยื่นคำร้องขอรับการตรวจลงตรา ใช้แสดงต่อเจ้าหน้าที่ตรวจคนเข้าเมืองขณะเดินทางเข้าประเทศผู้ออกตรวจลงตรา
ปกติแล้วจะมีการประทับตรวจลงตราไว้ในหนังสือเดินทาง อาจเป็นในรูปแบบแผ่นสติ๊กเกอร์ ตราประทับ หรืออาจอยู่ในรูปเอกสารอื่นใดที่ไม่ได้ประทับลงในหนังสือเดินทาง ในปัจจุบันการตรวจลงตราในบางประเทศเป็นแบบอิเล็กทรอนิกส์ โดยเชื่อมโยงข้อมูลต่างๆ ผ่านเครือข่ายในระบบคอมพิวเตอร์ซึ่งจะไม่ปรากฏเครื่องหมายใดๆในหนังสือเดินทาง หรือไม่มีเอกสารที่แสดงถึงการได้รับตรวจลงตราแล้ว การตรวจลงตราอาจเป็นเอกสารที่แสดงว่าบุคคลหนึ่งได้รับอนุญาตให้เดินทางเข้าหรือเดินทางออกจากพื้นที่ของประเทศอันเป็นของผู้ออก
การเดินทางในอดีตก่อนสงครามโลก ไม่ต้องใช้การตรวจลงตรา ครั้นมีสงครามเกิดความหวาดกลัวในเรื่องสายลับจึงทำให้ประเทศต่างๆ จำเป็นต้องทำการตรวจสอบบุคคลก่อนที่จะอนุญาตให้เดินทางเข้าสู่ประเทศของตน
วีซ่า (แก้ความกำกวม)
วีซ่า สามารถหมายถึง
โอฟีเลีย (ดาวบริวาร)
"นอกจากนี้ยังมี ดาวเคราะห์น้อยที่เรียกว่า 171 โอฟีเลีย"
โอฟีเลีย () หรือเป็นที่รู้จักว่า Uranus VII เป็นดาวบริวารลำดับที่ 2 นับตามระยะทางจากดาวยูเรนัส ตั้งชื่อตาม Ophelia จากวรรณกรรมของเชคสเปียร์ โอฟีเลีย ถูกค้นพบในวันที่ 20 เดือนมกราคม ปี ค.ศ. 1989 โอฟีเลีย ถูกค้นพบในเวลาที่ใกล้เคียงกับคอร์ดีเลีย โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 8" แต่หลังจากนั้นโอฟีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 2003
โอฟีเลียอยู่นอกวงแหวนเอปไซลอน วงแหวนริมนอกสุดของดาวยูเรนัส ตามภาพทางขวามือ
วงศ์พิกุล
วงศ์พิกุล หรือ Sapotaceae เป็นวงศ์ของพืชมีดอกอยู่ในอันดับ Ericales มีสมาชิก 800 สปีชีส์ เป็นพืชไม่ผลัดใบ ทั้งไม้พุ่มและไม้ยืนต้น มีประมาณ 65สกุล (หรือ 35-75, ขึ้นกับการให้คำจำกัดความ) กระจายพันธุ์ในเขตร้อน หลายสปีชีส์ผลรับประทานได้ หรือมีคุณค่าทางเศรษฐกิจ พืชที่มีผลรับประทานได้ ได้แก่ ละมุด ลูกน้ำนม ม่อนไข่ ผลของมิราเคิล (Synsepalum dulcificum) อยู่ในวงศ์นี้เช่นกัน
ไม้ยินต้นในสกุล "Palaquium" ผลิตลาเท็กซ์ ที่ใช้งานได้หลากหลาย เมล็ดของ "Argania spinosa" (L.) ใช้ผลิตน้ำมัน (Argan oil)ใน โมร็อกโก ชื่อของวงศ์นี้มาจาก "zapote" ชื่อของพืชชนืดหนึ่งในเม็กซิโก ซึ่งสะกดในภาษาละตินว่า "sapota"
เบียงกา (ดาวบริวาร)
เบียงกา () หรือเป็นที่รู้จักว่า Uranus VIII เป็นดาวบริวารลำดับที่ 3 นับตามระยะทางจากดาวยูเรนัส เบียงกา ตั้งชื่อตาม Bianca จากวรรณกรรมของเชคสเปียร์ เรื่อง "The Taming of the Shrew" เบียงกา ถูกค้นพบในวันที่ 23 เดือนมกราคม ปี ค.ศ. 1989 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 9" ชื่อ เบียงกา ถูกเลือกโดย IAU
เบียงกาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เครสซิดา เดสดิโมนา จูเลียต พอร์ชา รอซาลินด์ คีวปิด เบลินดา เพอร์ดิตา
เครสซิดา (ดาวบริวาร)
"นอกจากนี้ยังมี ดาวเคราะห์น้อย ที่เรียกว่า 548 เครสซิดา"
เครสซิดา () หรือเป็นที่รู้จักว่า Uranus IX เป็นดาวบริวารลำดับที่ 4 นับตามระยะทางจากดาวยูเรนัส เครสซิดา ตั้งชื่อตาม Cressida จากวรรณกรรมของเชคสเปียร์ เรื่อง " Troilus and Cressida" เครสซิดา ถูกค้นพบในวันที่ 9 เดือนมกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 3"
เครสซิดาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เดสดิโมนา จูเลียต พอร์ชา รอซาลินด์ คีวปิด เบลินดา เพอร์ดิตา
เครสซิดาอาจจะชนกับเดสดิโมนา ภายใน 100 ล้านปีข้างหน้า
เดสดิโมนา (ดาวบริวาร)
"นอกจากนี้ยังมี ดาวเคราะห์น้อย ที่เรียกว่า 666 เดสดิโมนา"
เดสดิโมนา () หรือเป็นที่รู้จักว่า Uranus X เป็นดาวบริวารลำดับที่ 5 นับตามระยะทางจากดาวยูเรนัส เดสดิโมนา ตั้งชื่อตาม Desdemona จากวรรณกรรมของเชคสเปียร์ เรื่อง " Othello" เดสดิโมนา ถูกค้นพบในวันที่ 13 เดือนมกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 6"
เดสดิโมนาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา จูเลียต พอร์ชา รอซาลินด์ คีวปิด เบลินดา เพอร์ดิตา
เดสดิโมนาอาจจะชนกับดาวบริวารเพื่อนบ้าน คือ เครสซิดา หรือ จูเลียต ภายใน 100 ล้านปีข้างหน้า
กีฬาบาสเก็ตบอลในกีฬาแห่งชาติครั้งที่ 41
"บาสเก็ตบอล"ในการแข่งขันกีฬาแห่งชาติ ครั้งที่ 41 เชียงใหม่เกมส์
อินแชนแนล
อิน แชนแนล () เป็นสถานีโทรทัศน์ข่าวและสาระบันเทิงภาคภาษาอังกฤษ ภายใต้การบริหารของบริษัท ทีเอชเอ็น เน็ตเวิร์ค จำกัด มีปราเสริฐ ปราสาททองโอสถ เจ้าของสายการบินบางกอกแอร์เวย์ และเครือโรงพยาบาลกรุงเทพ เป็นเจ้าของ และมี หม่อมหลวงนันทิกา วรวรรณ รองผู้อำนวยการใหญ่ฝ่ายโฆษณาและประชาสัมพันธ์ สายการบินบางกอกแอร์เวย์ส เป็นกรรมการผู้จัดการบริษัท ออกอากาศทางทรูวิชั่นส์ ช่อง 90 โดยออกอากาศครั้งแรกเมื่อวันที่ 21 กันยายน พ.ศ. 2555 โดยใช้งบลงทุนประมาณ 100 ล้านบาท
เนื้อหาของช่อง อิน แชนแนล ประกอบไปด้วย รายการข่าวร้อยละ 30 โดยมีสโรชา พรอุดมศักดิ์ อดีตผู้อำนวยการสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ดำรงตำแหน่งผู้อำนวยการฝ่ายข่าว หลังสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ของเครือหนังสือพิมพ์เอเอสทีวีผู้จัดการ ได้ปิดตัวลงเมื่อวันที่ 1 พฤษภาคม พ.ศ. 2555 โดยผู้ประกาศข่าวและทีมงานบางส่วนย้ายมาทำงานที่ช่องอิน แชนแนล รวมทั้งมีการซื้อฟุตเทจและข่าวบางส่วนมาจากทางสถานีโทรทัศน์ผ่านดาวเทียมสปริงนิวส์
ส่วนร้อยละ 70 เป็น รายการท่องเที่ยว ไลฟ์สไตล์ และบันเทิง โดยมีนายกุลพงษ์ บุนนาค อดีตผู้บริหารบริษัท ฟอกซ์ อินเตอร์เนชั่นแนล (ประเทศไทย) จำกัด มาดำรงตำแหน่งที่ปรึกษาสถานี และมีนายอัษฎา พานิชกุล นักแสดงและอดีตพิธีกรสถานีโทรทัศน์เอ็มทีวี เอเชีย ดำรงตำแหน่งผู้อำนวยการฝ่ายสร้างสรรค์และรายการ ซึ่งมีทั้งรายการที่ทางสถานีผลิตเอง มีโปรดิวเซอร์จากประเทศสิงคโปร์เข้ามาดูแลการผลิต และซื้อรายการบันเทิงจากต่างประเทศ เช่น การท่องเที่ยว สุขภาพ แฟชั่น
อิน แชนแนล ได้ยุติการออกอากาศเมื่อวันที่ 31 มีนาคม พ.ศ. 2557
ตูอิ มานูอา เอลิซาลา
ตูอิ มานูอา เอลิซาลา (ประมาณปี พ.ศ. 2442) (คศ.1899) ทรงเป็นผู้ปกครองดินแดนตูอิมานูอา ในช่วงประมาณพ.ศ. 2442 ตำแหน่งตูอิมานูอาถือเป็นตำแหน่งที่เก่าแก่ที่สุดในแถบดินแดนซามัวและโพลีนีเซีย
สุลต่านอับดุล จาลิลุล จับบาร์
สุลต่านอับดุล จาลิลุล จับบาร์ () เป็นพระราชโอรสของ สุลต่านอับดุล จาลิลุล อัคบาร์ ทรงขึ้นครองราชย์เป็น สุลต่านแห่งบรูไนดารุสซาลาม เมื่อ พ.ศ. 2202 ครองราชย์ต่อจาก สุลต่านอับดุล จาลิลุล อัคบาร์ พระราชบิดาพระองค์ และสวรรคตในปีถัดมา คือ พ.ศ. 2203 สุลต่านมูฮัมหมัด อาลี พระราชโอรสพระองค์ จึงขึ้นครองราชย์ต่อจากพระองค์ต่อไป
จูเลียต (ดาวบริวาร)
"นอกจากนี้ยังมี ดาวเคราะห์น้อย ที่เรียกว่า 1285 จูเลียต"
จูเลียต () หรือเป็นที่รู้จักว่า Uranus XI เป็นดาวบริวารลำดับที่ 6 นับตามระยะทางจากดาวยูเรนัส จูเลียต ตั้งชื่อตาม Juliet จากวรรณกรรมของเชคสเปียร์ เรื่อง "Romeo and Juliet" จูเลียต ถูกค้นพบในวันที่ 3 เดือนมกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1986 U 2"
จูเลียตถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา พอร์ชา รอซาลินด์ คีวปิด เบลินดา เพอร์ดิตา
จูเลียตอาจจะชนกับเดสดิโมนา ภายใน 100 ล้านปีข้างหน้า
พระเจ้าคีรวาณยุทธพิกรม ศาหะ
พระเจ้าคีรวาณยุทธพิกรม ศาหะ เป็นพระมหากษัตริย์ราชอาณาจักรเนปาล พระองค์ที่ 4 พระราชสมภพเมื่อ วันที่ 19 ตุลาคม พ.ศ. 2340 เป็นพระราชโอรสของ พระเจ้ารณพหาทุร ศาหะ และ พระนางราชเรศวรีเทวีศาหะ พระราชสมภพที่กรุงกาฐมาณฑุ ราชอาณาจักรเนปาล เมื่อพระองค์มีพระชนมายุได้ 2 ปี พระราชบิดาพระองค์ คือ พระเจ้ารณพหาทุร ศาหะ ได้สวรรคต พระองค์จึงขึ้นครองราชย์เป็นพระมหากษัตริย์เนปาลเมื่อวันที่ 23 มีนาคม พ.ศ. 2342 นับเป็นพระมหากษัตริย์ที่ครองราชย์ตั้งแต่ยังน้อยของราชอาณาจักรเนปาล และเสด็จสวรรคตเมื่อ วันที่ 20 พฤศจิกายน พ.ศ. 2359 พระชนมายุได้ 19 พรรษา ครองราชย์ได้ 17 ปี
เอลบาซาน
เอลบาซาน (แอลเบเนีย: "Elbasan" หรือ "Elbasani") เป็นเมืองตอนกลางของประเทศแอลเบเนีย บนฝั่งแม่น้ำชกูมบีน ตั้งอยู่ที่จุดพิกัด เป็นหนึ่งในเมืองที่ใหญ่ที่สุด มีประชากร 79,810 คน ก่อนสงครามโลกครั้งที่สอง เมืองผสมผสานไปด้วยอาคารตะวันออกและอาคารยุคกลาง เคยเป็นฐานทัพของอิตาลีในตอนเริ่มสงครามโลกครั้งที่สอง
ฌ็อง มักซีมีเลียง ลามาร์ก
ฌ็อง มักซีมีเลียง ลามาร์ก (; ค.ศ. 1770 – ค.ศ. 1832) นิยมเรียกอย่างลำลองว่า นายพลลามาร์ก เป็นผู้บัญชาการทหารชาวฝรั่งเศส ยศพลโท () ในสมัยสงครามนโปเลียนและในภายหลังได้รับเลือกตั้งเป็นสมาชิกรัฐสภา นายพลลามาร์กเป็นหนึ่งในผู้นำคนสำคัญของกองทัพภายใต้จักรพรรดินโปเลียนที่ 1 และได้รับการยกย่องอย่างมากจากคือการยึดครองกาปรีจากการปกครองของอังกฤษ รวมทั้งความพ่ายแพ้ของเขาแก่กองกำลังฝ่ายนิยมกษัตริย์ที่จังหวัดว็องเดเมื่อปี ค.ศ. 1815 ชัยชนะของเขาได้รับการชื่นชมอย่างมากโดยจักรพรรดินโปเลียนที่ 1 ว่าเขาเป็นคนที่ "สร้างปาฏิหาริย์ และเหนือความคาดหวังอยู่เสมอ"
ภายหลังจากการฟื้นฟูราชวงศ์บูร์บง นายพลลามาร์กก็ได้กลายมาเป็นฝั่งตรงข้ามทันทีในยุคของการกลับมาของการปกครองระบบเก่า () และต่อมาในการปฏิวัติโค่นล้มราชวงศ์บูร์บงอีกครั้งในปี ค.ศ. 1830 เขาก็ได้ถูกแต่งตั้งเป็นผู้บัญชาการกองกำลังเพื่อเฝ้าระวังผู้นิยมราชวงศ์บูร์บง ที่เรียกตัวเองว่า "เหล่าผู้สืบสิทธิโดยนิติธรรม"() อันเป็นฝ่ายตรงข้ามกับราชวงศ์ออร์เลอ็อง
ต่อมาในยุคของการปกครองแบบประชาธิปไตยอันมีพระมหากษัตริย์เป็นประมุข (July Monarchy) เขาเป็นผู้นำฝ่ายซ้าย (เสรีนิยม) หนึ่งในผู้สนับสนุนพระเจ้าหลุยส์-ฟิลิปป์ที่ 1ให้ขึ้นครองราชย์ ซึ่งในภายหลังก็เป็นอีกหนึ่งเรื่องที่ถูกวิพากษ์วิจารณ์อย่างมาก เนื่องจากการปกครองแบบใหม่นี้ก็ยังไม่ได้ช่วยเรื่องสิทธิมนุษยชน และความมีเสรีภาพของพรรคการเมือง เขายังเป็นอีกผู้หนึ่งที่สนับสนุนการให้เอกราชของโปแลนด์และอิตาลีในขณะนั้น นายพลลามาร์กยังเป็นนักเขียนที่มีความคิดแนวเสรีนิยมคนหนึ่งในสมัยนั้น แนวความคิดต่างๆ ของนายพลลามาร์กทำให้เขาเป็นหนึ่งในบุคคลสำคัญในฝรั่งเศส การถึงแก่อสัญกรรมของเขาเป็นตัวแปรสำคัญที่กระตุ้นการกบฎของประชนชาวปารีสในเดือนมิถุนายน (June Rebellion) ปี ค.ศ. 1832 ซึ่งเป็นที่มาของฉากและบทประพันธ์เรื่องเลมีเซราบล์ () ของวิกตอร์ อูโก
พอร์ชา (ดาวบริวาร)
พอร์ชา () หรือเป็นที่รู้จักว่า Uranus XII เป็นดาวบริวารลำดับที่ 7 นับตามระยะทางจากดาวยูเรนัส พอร์ชา ตั้งชื่อตาม Portia จากวรรณกรรมของเชคสเปียร์ เรื่อง " The Merchant of Venice" พอร์ชา ถูกค้นพบในวันที่ 3 เดือนมกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1986 U 1"
พอร์ชาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต รอซาลินด์ คีวปิด เบลินดา เพอร์ดิตา
เรสเซิลเมเนีย ครั้งที่ 8
เรสเซิลเมเนีย ครั้งที่ 8 จัดในวันที่ 5 เมษายน ค.ศ.1992 ณ อินเดียแนโพลิส รัฐอินดีแอนา สหรัฐอเมริกา โดยมีจำนวนผู้เข้าชมในสนามทั้งสิ้น 62,167 คน
คอเลง
คอเลง () เป็นเมืองท่าทางทะเลในประเทศเดนมาร์ก อยู่ทางตอนใต้ของประเทศ เป็นเมืองศูนย์กลางการเดินทาง การค้า และการผลิต มีบริษัทด้านอุตสาหกรรมหลายบริษัท มีการผลิตเครื่องจักรและส่งออกสิ่งทอและปศุสัตว์ เทศบาลคอเลงมีประชากร 89,412 คน (1 มกราคม ค.ศ. 2012) ส่วนเมืองมีประชากร 57,540 คน (1 มกราคม ค.ศ. 2012) เป็นเมืองใหญ่อันดับ 7 ของประเทศ
สตรอนเชียมออกไซด์
สตรอนเชียมออกไซด์ () หรือ สตรอนเชีย () เกิดขึ้นเมื่อทำปฏิกิริยากับสตรอนเชียม โดยมีสูตรเคมีว่า SrO การเผาไหม้สตรอนเชียมในผลลัพธ์ของอากาศในส่วนผสมของสตรอนเชียมออกไซด์ และสตรอนเทียมไนตริด นอกจากนี้ยังมีรูปแบบจากการสลายตัวของสตรอนเชียมคาร์บอเนต (SrCO) มันเป็นออกไซด์ขั้นพื้นฐานอย่างรุนแรง
อีร์คุตสค์
อีร์คุตสค์ () เป็นเมืองหลวงของอีร์คุตสค์โอบลาสต์ ประเทศรัสเซีย เป็นหนึ่งในเมืองที่ใหญ่ที่สุดในไซบีเรีย มีประชากร 587,891 คน (ค.ศ. 2010) เป็นเมืองศูนย์กลางวัฒนธรรม มีอุตสาหกรรมการแต่งแร่ไมกา การแปรรูปไม้ผลิตรถยนต์ มีโรงไฟฟ้าพลังน้ำ เมืองนี้ก่อตั้งในปี ค.ศ. 1652 เพื่อเป็นสถานีการค้าของรัฐ ต่อมาได้ขยายตัวขึ้นเนื่องจากมีการค้ากับจีนและลุ่มแม่น้ำอามูร์ รวมถึงมีการติดต่อกับแหล่งทองคำในลุ่มแม่น้ำลีนาและการค้าขนสัตว์
โซเดียมออกไซด์
โซเดียมออกไซด์ () เป็นสารประกอบเคมีที่มีสูตรว่า NaO โดยจะใช้ในเซรามิก และแก้ว ถึงแม้ว่าจะไม่ใช่ในรูปแบบวัตถุดิบ รักษาด้วยกำบังน้ำโซดาไฟ
เรสเซิลเมเนีย ครั้งที่ 7
เรสเซิลเมเนีย ครั้งที่ 7 จัดในวันที่ 24 มีนาคม ค.ศ.1991 ณ ลอสแอนเจลิสตั้งอยู่ในรัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 16,158 คน เดิมที่ว่าจะจัดที่ Los Angeles Memorial Coliseum สนามใหญ่ จุคนได้ 80,000 คน ต้องเปลี่ยนสนามมาใช้สนามในร่มที่เล็กกว่า จุคนไม่ถึง 20,000 คน อย่าง Los Angeles Memorial Sports Arena แทน เพราะ วินซ์ แม็กแมน ได้รับโทรศัพท์ขู่ฆ่า จึงทำให้ต้องเปลี่ยนสนามไปในที่สุด
อันโตฟากัสตา
อันโตฟากัสตา () เป็นเมืองท่าทางทะเลทางตอนเหนือของประเทศชิลี ตั้งอยู่ห่างจากกรุงซานเตียโกไปทางทิศเหนือ 700 ไมล์ (1,130 กม.) เป็นเมืองหลวงของแคว้นอันโตฟากัสตา จากข้อมูลประชากรในปี ค.ศ. 2012 มีประชากร 345,420 คน เป็นเมืองที่มีการทำเหมืองที่สำคัญของประเทศ ในทศวรรษหลัง ๆ มีการเจริญเติบโตในการก่อสร้าง ร้านค้า โรงเรียน มีประชากรมากขึ้น
อันโตฟากัสตาเป็นเมืองที่มีผลิตภัณฑ์มวลรวมในประเทศสูงที่สุดในชิลี คือ 37.000 USD และเป็นเมืองที่มีดัชนีการพัฒนามนุษย์เป็นอันดับ 3 ของประเทศ
เมืองนี้ตั้งขึ้นบนดินแดนของโบลีเวีย ในทศวรรษ 1870 ชิลีได้เข้ายึดครองใน ค.ศ. 1879
เทลลูเรียมไดออกไซด์
เทลลูเรียมไดออกไซด์ () เป็นออกไซด์ของแข็งของเทลลูเรียม มันถูกพบในสองรูปแบบที่แตกต่างกันกับแร่สีเหลืองออร์โธร์ฮอมบิคเทลลูริท ,β-TeO และการสังเคราะห์
เบลลินโซนา
เบลลินโซนา (Bellinzona ; , ; archaic ; Latin "Bilitio" ) เป็นเมืองหลวงของรัฐตีชีโน ประเทศสวิตเซอร์แลนด์ ตั้งอยู่ทางตอนกลางค่อนไปทางตะวั้นออกเฉียงใต้ของประเทศ เมืองมีปราสาทที่มีชื่อเสียง 3 แห่ง ได้รับลงทะเบียนมรดกโลกของยูเนสโกตั้งแต่ปี ค.ศ. 2000
เมืองตั้งอยู่ทางตะวันออกของแม่น้ำตีชีโน ตีนเขาของเทือกเขาเอลป์ เป็นเมืองชุมทางรถไฟและมีอุตสาหกรรมการท่องเที่ยว
ซีนอนไตรออกไซด์
ซีนอนไตรออกไซด์ () เป็นสารประกอบที่ไม่เสถียรของซีนอนในเลขออกซิเดชันที่ 6 เป็นตัวรับอิเล็กตรอนที่มีประสิทธิภาพมาก และปล่อยออกซิเจนจากน้ำอย่างช้าๆ (และซีนอน) โดยเร่งสัมผัสกับแสงแดด มันเป็นอันตรายที่ระเบิดได้เมื่อสัมผัสกับวัสดุอินทรีย์ เมื่อมันระเบิดมันก็ปล่อยซีนอนและก๊าซออกซิเจน
รอซาลินด์ (ดาวบริวาร)
รอซาลินด์ () หรือเป็นที่รู้จักว่า Uranus XIII เป็นดาวบริวารลำดับที่ 8 นับตามระยะทางจากดาวยูเรนัส รอซาลินด์ ตั้งชื่อตาม Rosalind จากวรรณกรรมของเชคสเปียร์ เรื่อง "As You Like It" รอซาลินด์ ถูกค้นพบในวันที่ 13 เดือนมกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1986 U 4"
รอซาลินด์ถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา คีวปิด เบลินดา เพอร์ดิตา
ฝ่ายสัมพันธมิตรในสงครามโลกครั้งที่หนึ่ง
ฝ่ายสัมพันธมิตรในสงครามโลกครั้งที่หนึ่ง (; ; , "Soyuzniki") เป็นประเทศที่ทำสงครามกับฝ่ายมหาอำนาจกลางระหว่างสงครามโลกครั้งที่หนึ่ง สมาชิกของข้อตกลงไตรภาคีได้แก่ สาธารณรัฐฝรั่งเศส จักรวรรดิอังกฤษ และจักรวรรดิรัสเซีย ต่อมา อิตาลีเข้าสู่สงครามโดยอยู่ฝ่ายไตรภาคีในปี 1915 ส่วนญี่ปุ่น เบลเยียม เซอร์เบีย กรีซ มอนเตเนโกร โรมาเนีย และ ลีเจียนเชกโกสโลวาเกีย เป็นสมาชิกรองของข้อตกลง
ฝ่ายสัมพันธมิตรนั้นอยู่ตรงข้ามกับฝ่ายมหาอำนาจกลาง เป็นกลุ่มที่ตั้งขึ้นภายใต้ข้อตกลงไตรภาคี โดยสามมหาอำนาจของยุโรป
ต่อมาในวันที่ 6 เม.ย. 1917 อเมริกาได้เข้าร่วมกับฝ่ายสัมพันธมิตร และจากนั้น ลิเบีย, สยามและราชอาณาจักรกรีซก็ได้เข้าร่วมกับฝ่ายสัมพันธมิตรด้วย โดยหลังจากสงครามสิ้นสุด จึงมีประเทศมหาอำนาจอยู่ 5 ประเทศ (ส่วนจักรวรรดิรัสเซีย,จักรวรรดิเยอรมัน, จักรวรรดิออสเตรีย-ฮังการีนั้นล่มสลายแล้วหลังสงครามสิ้นสุด) ได้แก่
สโมสรฟุตบอลอัสสัมชัญ ยูไนเต็ด
สโมสรฟุตบอลอัสสัมชัญ ยูไนเต็ด เป็นสโมสรฟุตบอลในประเทศไทย ตั้งอยู่ที่แขวงบางไผ่ เขตบางแค จังหวัดกรุงเทพมหานคร โดยเป็นสโมสรฟุตบอลของโรงเรียนอัสสัมชัญธนบุรี เคยสร้างผลงานคว้าตำแหน่งรองชนะเลิศในการแข่งขันฟุตบอลชิงถ้วยพระราชทานประเภท ข. ฤดูกาล 2553
ปัจจุบันสโมสรลงแข่งขันในระดับไทยลีก 4 โซนภาคตะวันตก โดยใช้สนามกีฬาว่องประชานุกูล โรงเรียนอัสสัมชัญธนบุรี เป็นสนามเหย้า
โรงเรียนอัสสัมชัญธนบุรี เป็นสถาบันการศึกษาที่สร้างผลงานในการแข่งขันฟุตบอลระดับนักเรียนมาอย่างมากมาย เช่น การแข่งขันฟุตบอลนักเรียน กรมพลศึกษา นอกจากนี้ยังผลิตนักฟุตบอลระดับเยาวชนจนก้าวขึ้นไปติดทีมชาติไทยชุดใหญ่หลายราย โดยนอกจากการการแข่งขันฟุตบอลนักเรียนแล้ว โรงเรียนอัสสัมชัญธนบุรี ยังได้ส่งทีมเข้าร่วมการแข่งขันฟุตบอลชิงถ้วยพระราชทาน ซึ่งเป็นรายการของสมาคมฟุตบอลแห่งประเทศไทยอีกด้วย
ในปี พ.ศ. 2553 โรงเรียนอัสสัมชัญธนบุรี ประสบความสำเร็จในการแข่งขันฟุตบอลชิงถ้วยพระราชทานประเภท ข. โดยเข้าถึงรอบชิงชนะเลิศ ก่อนจะแพ้ให้กับ สโมสรฟุตบอลพนักงานหลักทรัพย์โกลเบล็ก ทำให้ได้รับตำแหน่งรองชนะเลิศ และได้เลื่อนชั้นขึ้นไปแข่งขันในลีกภูมิภาค ดิวิชั่น 2 เป็นครั้งแรก
ซีมอน เดอ โบวัวร์
ซีมอน-ลูว์ซี-แอร์แน็สตีน-มารี แบร์ทร็อง เดอ โบวัวร์ () หรือที่รู้จักกันในนาม ซีมอน เดอ โบวัวร์ (; 9 มกราคม ค.ศ. 1908 - 14 เมษายน ค.ศ. 1986) เป็นนักเขียน นักปรัชญา และนักทฤษฎีทางสังคมชาวฝรั่งเศส ในขณะที่ตัวเธอไม่ได้มองตัวเองเป็นนักปรัชญา แต่ความคิดของเธอกับมีอิทธิพลอย่างมากต่อทฤษฎีของนักสตรีนิยม งานเขียนของโบวัวร์นั้นมีทั้งนิยาย ความเรียง ชีวประวัติ อัตชีวประวัติ และเอกสารเฉพาะเรื่องที่มีประเด็นทางปรัชญา การเมือง และสังคม ผลงานของเธอที่มีชื่อเสียงคือ "She Came to Stay" และ "The Mandarins"
สุธิตา เกตานนท์
สุธิตา เกตานนท์ เป็นนักแสดงหญิงชาวไทยที่มีผลงานมากมาย
สุธิตา เกตานนท์ เป็นนักแสดงที่มีผลงานหลากหลายบทบาท ทั้งผลงานละคร และภาพยนตร์ เกิดเมื่อวันที่ 1 เมษายน พ.ศ. 2518 เป็นนักแสดงชาวไทย เป็นชาวเชียงใหม่ บิดาชื่อ พ.ต.อ.สาธิต เกตานนท์ มารดาชื่อ นางสุรางยุพา เกตานนท์ จบมัธยมศึกษาจากโรงเรียนชันตะศึกษา ปริญญาตรีจากคณะบริหารธุรกิจ มหาวิทยาลัยหอการค้าไทย และปริญญาโทจากคณะวิทยาศาสตร์ สาขาคอมพิวเตอร์ มหาวิทยาลัยอัสสัมชัญ เธอมีผลงานละครหลายเรื่องโดยรับบทเป็นนางเอกในช่วงแรกและผันตัวไปเป็นนางร้าย ต่อมาได้หายไปจากวงการเพราะแต่งงานกับสามีชาวต่างประเทศแล้วย้ายไปอยู่ที่สหรัฐอเมริกา ต่อมาในปี 2555 เธอกลับเข้าสู่วงการอีกครั้ง
ชีวิตส่วนตัว สมรสกับ ทิม โบด้า ชาวสวิตเซอร์แลนด์เชื้อสายฮังการี บุตร 2 คนเป็นฝาแฝด ชื่อ น้องลุค กับ น้องไซม่อน
คีวปิด (ดาวบริวาร)
คีวปิด () หรือเป็นที่รู้จักว่า Uranus XXVII เป็นดาวบริวารลำดับที่ 9 นับตามระยะทางจากดาวยูเรนัส คีวปิด ตั้งชื่อตาม Cupid จากวรรณกรรมของเชคสเปียร์ เรื่อง "Timon of Athens" คีวปิด ถูกค้นพบใน ปี ค.ศ. 2003 โดยกล้องโทรทรรศน์อวกาศฮับเบิล ตอนค้นพบมันถูกกำหนดให้มีชื่อว่า "S/2003 U 2"
คีวปิดถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ เบลินดา เพอร์ดิตา
ทางหลวงแผ่นดินหมายเลข 1356
ทางหลวงแผ่นดินหมายเลข 1356 (ทางเข้าสะพานข้ามแม่น้ำโขงแห่งที่ 4 (เชียงของ-ห้วยทราย)) เป็นทางหลวงขนาด 8 ช่องการจราจรที่แยกมาจากทางหลวงแผ่นดินหมายเลข 1020 สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1356 สายทางแยกเข้าสะพานข้ามแม่น้ำโขงที่อำเภอเชียงของ พ.ศ. 2553 ในสมัยที่ นายอภิสิทธิ์ เวชชาชีวะ เป็นนายกรัฐมนตรี โดยมีการออกประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงสายนี้เป็นกรณีที่มีความจำเป็นโดยเร่งด่วน ทางหลวงสายนี้เป็นส่วนหนึ่งของทางหลวงเอเชียสาย 3 (AH3)
ทางหลวงสายนี้อยู่ภายใต้การควบคุมของหมวดการทางเชียงของ แขวงการทางเชียงรายที่ 2 (เชียงคำ)
อาสนวิหารแอร์
อาสนวิหารแอร์ () เรียกชื่อเต็มว่า อาสนวิหารนักบุญยอห์นผู้ให้บัพติศมาแห่งแอร์ () ในปัจจุบันมีฐานะเป็นอาสนวิหารร่วม (co-cathedral) นิกายโรมันคาทอลิก สร้างขึ้นเพื่ออุทิศแด่นักบุญยอห์นผู้ให้บัพติศมา ในอดีตเคยมีฐานะเป็นอาสนวิหารประจำมุขมณฑลแอร์ซึ่งต่อมาถูกยุบลงในปี ค.ศ. 1801 ตามสนธิสัญญาความตกลง ค.ศ. 1801 โดยเสียพื้นที่ปกครองให้กับมุขมณฑลบายอน อาสนวิหารจึงถูกลดฐานะเป็นเพียงโบสถ์ประจำเขต ต่อมาได้มีการฟื้นฟูฐานะมุขมณฑลนี้กลับขึ้นมาอีกในปี ค.ศ. 1822 และในปี ค.ศ. 1857 ได้มีการผนวกเพื้นที่เข้ากับพื้นที่ของอดีตมุขมณฑลดักซ์ กลายเป็นมุขมณฑลแอร์และดักซ์ อาสนวิหารแห่งนี้จึงมีฐานะเป็นอาสนวิหารร่วมจนถึงปัจจุบัน ตั้งอยู่ที่เมืองแอร์-ซูร์-ลาดูร์ จังหวัดล็องด์ แคว้นนูแวลากีแตน ประเทศฝรั่งเศส
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
อาสนวิหารแห่งนี้ตั้งอยู่บนเส้นทางของผู้แสวงบุญแห่งนักบุญเจมส์ใหญ่ (เส้นทางซานเตียโกเดกอมโปสเตลาในประเทศฝรั่งเศส) โดยตั้งอยู่หนึ่งในสี่ของเส้นทางหลักในประเทศฝรั่งเศส ซึ่งเส้นทางนี้มีชื่อว่า "วิอาปอดิแอ็นซิส" () โดยเริ่มต้นจากเมืองเลอปุย-อ็อง-เวอแล และสิ้นสุดที่ซานเตียโกเดกอมโปสเตลา
เบลินดา (ดาวบริวาร)
เบลินดา () หรือเป็นที่รู้จักว่า Uranus XIVเป็นดาวบริวารลำดับที่ 10 นับตามระยะทางจากดาวยูเรนัส เบลินดา ตั้งชื่อตาม Belinda จากวรรณกรรมของอเล็กซานเดอร์ โป๊ป เรื่อง "The Rape of the Lock" เบลินดา ถูกค้นพบในวันที่ 13 มกราคม ปี ค.ศ. 1986 โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1986 U 5"
เบลินดาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ คีวปิด เพอร์ดิตา
เพอร์ดิตา (ดาวบริวาร)
เพอร์ดิตา () หรือเป็นที่รู้จักว่า Uranus XXVเป็นดาวบริวารลำดับที่ 11 นับตามระยะทางจากดาวยูเรนัส เพอร์ดิตา ตั้งชื่อตาม Perdita จากวรรณกรรมของเชคสเปียร์ เรื่อง "The Winter's Tale" เพอร์ดิตา ถูกค้นพบใน ปี ค.ศ. 1986 โดยยานวอยเอจเจอร์ 2แต่ ได้รับการยืนยันว่าเป็นดาวบริวาร ในปี ค.ศ. 2003 โดย กล้องโทรทรรศน์อวกาศฮับเบิล ตอนค้นพบมันถูกกำหนดให้มีชื่อว่า "S/1986 U 10"
เพอร์ดิตาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ คีวปิด เบลินดา
โรงเรียนนครระยองวิทยาคม (วัดโขดใต้)
โรงเรียนนครระยองวิทยาคม (วัดโขดใต้) เป็นโรงเรียนในระดับชั้นมัธยมศึกษา สังกัด กองการศึกษา เทศบาลนครระยอง
โรงเรียนนครระยองวิทยาคม (วัดโขดใต้) เกิดจากแนวความคิดของชุมชนร่วมกับนายกเทศมนตรีนครระยอง นายวรวิทย์ ศุภโชคชัย ในการจัดการศึกษาให้มีคุณภาพและจัดการศึกษาหลากหลายรูปแบบให้นักเรียนและผู้ปกครองมีโอกาสเลือกเรียนตามความสามารถของตนเอง อีกทั้งเป็นการรองรับนักเรียนในเขตเทศบาลนครระยองและนักเรียนที่จบการศึกษาชั้นประถมศึกษาปีที่ 6 ของโรงเรียนสังกัดเทศบาลนครระยองให้มีที่เรียน เป็นการจัดการศึกษาเพื่อบรรเทาความเดือดร้อนและเป็นทางเลือกของผู้ปกครองในการหาสถานที่ศึกษาต่อให้กับบุตรหลานในชั้นมัธยมศึกษาปีที่ 1 ถึงชั้นมัธยมศึกษาปีที่ 6
เทศบาลนครระยองจึงดำเนินการขอจัดตั้งโรงเรียนต่อกรมส่งเสริมการปกครองท้องถิ่น ในปี พ.ศ. 2551 และเริ่มดำเนินการจัดการศึกษาในปีการศึกษา 2552 เป็นปีแรก ตั้งแต่ 1 เมษายน 2552 โดยใช้พื้นที่ส่วนหนึ่งของโรงเรียนเทศบาลวัดลุ่มมหาชัยชุมพล โดยมี นายบุญสืบ เจริญรัตน์ ที่ปรึกษานายกเทศมนตรีนครระยอง อดีตผู้อำนวยการโรงเรียนเทศบาลวัดโขดทิมทาราม เป็นประธานกรรมการสถานศึกษาขั้นพื้นฐาน และมอบหมายให้ นายชณินทร์ บรรจงอักษร รองผู้อำนวยการโรงเรียนเทศบาลวัดโขดทิมทาราม ไปปฏิบัติหน้าที่ผู้อำนวยการ มีการจัดการเรียนการสอน 3 หลักสูตร คือ วิทย์– คณิต (สสวท.) สองภาษา (EIT) และทั่วไป
วันที่ 25 ธันวาคม โรงเรียนได้ย้ายมาเปิดทำการเรียนการสอนในบริเวณวัดโขดใต้ (คลายกังวล) ตำบลเนินพระ อำเภอเมือง จังหวัดระยอง ซึ่งแต่เดิมโรงเรียนเทศบาลวัดโขดทิมทารามได้ใช้เป็นสถานที่จัดการเรียนการสอนให้กับนักเรียนระดับชั้นประถมศึกษาปีที่ 5 และชั้นประถมศึกษาปีที่ 6 เทศบาลนครระยองได้สร้างอาคารเรียนเพิ่มอีก 2 อาคาร คือ อาคารสีฟ้า (อาคาร 3) และอาคารวิสุทธิ์คุณากร
ในปีการศึกษา 2555 โรงเรียนนครระยองวิทยาคม (วัดโขดใต้) ได้ขยายชั้นเรียนไปจนถึงระดับชั้นมัธยมศึกษาปีที่ 4
ในปีการศึกษา 2556 ได้ขยายชั้นเรียนไปจนถึงระดับชั้นมัธยมศึกษาปีที่ 5
และในปีการศึกษา 2557 ได้ขยายชั้นเรียนไปจนถึงระดับชั้นมัธยมศึกษาปีที่ 6
ระดับมัธยมศึกษาตอนต้น ได้มีการเปิดการสอน ดังนี้
ระดับมัธยมศึกษาตอนปลาย ได้มีการเปิดการสอน ดังนี้
สตรอนเชียมซัลไฟด์
สตรอนเชียมซัลไฟด์ () เป็นสารประกอบอนินทรีย์ด้วยสูตร SrS เป็นของแข็งสีขาว สารประกอบที่เป็นสื่อกลางในการเปลี่ยนแปลงของสตรอนเชียมซัลเฟต แร่หลักสตรอนเชียมที่เรียกว่าเซเลสไทท์ เพื่อเป็นสารประกอบที่มีประโยชน์มากอื่น ๆ